Document ID: 31999R1110

Uredba Sveta (ES) št. 1110/1999
z dne 10. maja 1999
o dajatev prosti obravnavi določenih farmacevtskih aktivnih snovi, ki imajo mednarodno nezaščiteno ime (INN) pri Svetovni zdravstveni organizaciji, in določenih izdelkov, ki se uporabljajo za proizvodnjo gotovih farmacevtskih izdelkov
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti in zlasti člena 113 Pogodbe,
ob upoštevanju predloga Komisije,
(1) ker so Skupnost in številne države med urugvajskim krogom pogajanj razpravljale o dajatev prosti obravnavi farmacevtskih izdelkov;
(2) ker so udeleženci teh razprav sklenili, da bi bilo treba poleg izdelkov iz Poglavja 30 harmoniziranega sistema (HS) ter iz oznak HS 2936, 2937, 2939 in 2941, dajatev prosto obravnavo zagotoviti tudi določenim farmacevtskim aktivnim snovem, ki imajo mednarodno nezaščiteno ime (INN) pri Svetovni zdravstveni organizaciji, kot tudi določenim solem, estrom in hidratom takšnih izdelkov ter določenim izdelkom, ki se uporabljajo pri proizvodnji in predelavi gotovih farmacevtskih izdelkov;
(3) ker so bili rezultati razprav, kot so navedeni v zapisniku razprave, vključeni v tarifne razporede udeležencev in kot priloga dodani Marakeškemu protokolu k sporazumu GATT iz leta 1994;
(4) ker so prav tako sklenili, da se bodo predstavniki članic Svetovne trgovinske organizacije (STO), ki so stranke zapisnika razprave, srečali v okviru Sveta STO za blagovno menjavo vsaj enkrat na tri leta, da preverijo seznam izdelkov, in sicer z namenom, da soglasno vključijo dodatne farmacevtske izdelke med tiste, za katere ni dajatev;
(5) ker je bil na drugem takšnem preverjanju sprejet sklep, da bi bilo treba priznati dajatev prosto obravnavo dodatnim mednarodno nezaščitenim imenom in izdelkom, ki se uporabljajo pri proizvodnji in predelavi gotovih farmacevtskih izdelkov, ter da bi bilo treba razširiti seznam določenih predpon in pripon za soli in estre INN,
SPREJEL NASLEDNJO UREDBO:
Člen 1
Skupnost od 1. julija 1999 prizna dajatev prosto obravnavo INN, naštetim v Prilogi I ter njihovim solem, estrom in hidratom.
Člen 2
Skupnost od 1. julija 1999 prizna dajatev prosto obravnavo izdelkom, naštetim v Prilogi II, ki se uporabljajo pri proizvodnji in predelavi gotovih farmacevtskih izdelkov.
Člen 3
Od 1. julija 1999 določene predpone in pripone INN, upravičene do dajatev proste obravnave, zajemajo tudi tiste, ki so naštete v Prilogi III.
Člen 4
Ta uredba začne veljati sedmi dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. maja 1999

Labels: 13
0
3